উত্তরবঙ্গে আসছেন অমিত শাহ! তীব্র জল্পনা

ওয়েবডেস্ক- উত্তরবঙ্গে বিপর্যয় (North Bengal Natural Disaster) , অবস্থা খতিয়ে দেখতে বুধবার আসতে পারেন স্বরাষ্ট্রমন্ত্রী অমিত শাহ (Amit Shah) । বাংলায় সফর নিয়ে চূড়ান্ত জল্পনা শুরু হয়েছে।

প্রবল বৃষ্টি (Heavy Rain) আর ধসে (Land Slide) তছনছ হয়ে গিয়েছে উত্তরবঙ্গ। ভেঙে পড়েছে সেতু, একাধিক মানুষের প্রাণহানি। যে সমস্ত পর্যটকেরা পুজোর সময় বেড়াতে গিয়েছিলেন, কোনরকমে প্রাণ হাতে করে বাড়ি ফিরেছেন। আবার বহু পর্যটক এখনও আটকে আছে। এদিকে উত্তরবঙ্গের পরিস্থিতি নিয়ে রাজনৈতিক দ্বন্দ্ব চরমে উঠেছে। কার্নিভালের পরের দিনই মুখ্যসচিব মনোজ পন্থকে নিয়ে উত্তরবঙ্গে যান মুখ্যমন্ত্রী মমতা বন্দ্যোপাধ্যায় (Cm Mamata Banerjee) ।

পর্যটককের (Tourist) পুলিশের উপর ভরসা রাখার আশ্বাস দেন। এদিনে উত্তরবঙ্গের অবস্থা পরিদর্শনের গিয়ে জলপাইগুড়ির নাগরাকাটায় আক্রান্ত হন বিজেপি সাংসদ খগেন মুর্মু ও বিজেপি বিধায়ক শঙ্কর ঘোষ। হামলার কারণে রক্তাক্ত হন খগেন মুর্মু। বর্তমানে শিলিগুড়ির একটি বেসরকারি হাসপাতালে চিকিৎসাধীন তিনি। আইসিইউ-তে রয়েছেন। তাঁকে দিল্লি এইমসে নিয়ে যাওয়া হতে পারে।

অপরদিকে বিধায়ক শঙ্কর ঘোষ বলেন, বিজেপি করি বলেই হেনস্থার শিকার হতে হল। এই নিয়ে সরাসরি কিছু না বললেও মুখ্যমন্ত্রী বলেন, এই অবস্থায় সকলের এখানে আসার অধিকার আছে। পাশাপাশি তৃণমূলের কুণাল ঘোষ বলেন, তৃণমূল এই রকম হামলার রাজনীতি করে না। এই অবস্থায় বাংলায় আসছেন কেন্দ্রীয় মন্ত্রী অমিত শাহ। যা নিয়ে রাজনৈতিক চাপানউতোর ক্রমেই বাড়ছে। ৮ অক্টোবর উত্তরবঙ্গে আসতে পারেন তিনি। তবে বঙ্গ বিজেপির নেতারা এই নিয়ে কিছু বলেননি।

আরও পড়ুন- খগেন মুর্মুকে দেখতে হাসপাতালে রাজ্যপাল সি ভি আনন্দ বোস

বিপর্যস্ত উত্তরবঙ্গ। সম্পূর্ণ ধসে পড়েছে পরিকাঠামো। উত্তরবঙ্গে গিয়েছেন মুখ্যমন্ত্রী মমতা বন্দ্যোপাধ্যায়। রাজ্যপাল সিভি আনন্দ বোস ও রাজ্য বিজেপির সভাপতি শমীক ভট্টাচার্যও এদিন উত্তরবঙ্গের পরিস্থিতি পরিদর্শনে যান। তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায় দলের কর্মীদের মানুষের সাহায্য করার নির্দেশ দিয়েছেন।

অপরদিকে শমীক ভট্টাচার্যও দলের কর্মীদের দুর্গত মানুষের পাশের দাঁড়ানোর বার্তা দিয়েছেন। বিজেপির দুই জনপ্রতিনিধির উপর হামলার নিন্দা করেছেন প্রধানমন্ত্রী নরেন্দ্র মোদি। রাজ্যের আইনশৃঙ্খলা নিয়ে শাসকদলকে আক্রমণ শানিয়েছেন তিনি। তবে তৃণমূল ও বিজেপিকে এই সময় মানুষের পাশে দাঁড়ানোর বার্তা দেন তিনি। বিজেপির দুই জনপ্রতিনিধির উপর হামলার নিন্দা জানিয়েছেন প্রতিরক্ষা মন্ত্রী রাজনাথ সিং।

দেখুন আরও খবর-